Diari Oficial de la Generalitat Valenciana


Sumari del DOGV 7866, del 06-09-2016 (2016/6822)

RESOLUCIÓ de 26 d'agost de 2016, del president de l'Agència Valenciana del Turisme, de concessió d'ajudes dirigides a les entitats locals de la Comunitat Valenciana.
---------------------------------------------------------------------------------------------------------------------------------------------------------------------

### Dades del document

Número de DOGV
:   7866

Data del DOGV
:   06-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6822


Data del document
:   26-08-2016

Organisme emissor
:   Agència Valenciana del Turisme

Tipus de document
:   Resolució

Correcció d'errades

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 26 d'agost de 2016, del president de l'Agència Valenciana del Turisme, de concessió d'ajudes dirigides a les entitats locals de la Comunitat Valenciana. [2016/6822]  
Antecedents de fet  
Primer. Per Resolució de 18 de febrer de 2016, del president de l'Agència Valenciana del Turisme, publicada en el Diari Oficial de la Comunitat Valenciana (núm. 7732) del dia 2 de març de 2016, es convoquen les ajudes 2016 de l'Agència Valenciana del Turisme dirigides a les entitats locals de la Comunitat Valenciana per als projectes que s'emmarquen en els programes que es detallen en l'annex I de l'esmentada resolució, que són els següents:  
Programa 1 «Adequació i posada en valor turístic dels recursos»: 1.740.000 euros. (cap. VII)  
Programa 2 «Impuls al turisme sostenible»: 250.000 euros. (150.000 cap. VII i 100.000 cap. IV)  
Programa 3 «Impuls a l'excel·lència turística»: 80.000 euros. (cap. IV)  
Programa 4 «Millora de la senyalització turística»: 200.000 euros. (cap. VII)  
Programa 5 «Impuls de la imatge de les destinacions turístiques»: 750.000 euros. (cap. IV)  
Programa 6 «Adequació i millora de les instal·lacions de la xarxa Tourist Info»: 270.000 euros. (cap. VII)  
  
Segon. Amb diferents dates van tindre entrada en l'Agència Valenciana del Turisme diverses sol·licituds d'ajuda, acollides als esmentats programes, que han donat lloc a la instrucció dels expedients relacionats en els documents annexos, adjunts a la present resolució.  
  
  
Tercer. D'acord amb el que estableix l'article 8.2 de la resolució esmentada en l'antecedent primer, amb data 7 de juliol de 2016, es va reunir la Comissió d'Avaluació d'Ajudes, que va procedir a traslladar a la directora de l'Agència Valenciana del Turisme els acords adoptats per aquesta.  
  
Quart. En data 12 de juliol de 2016, la directora de l'Agència Valenciana del Turisme, va dictar proposta de resolució de concessió d'ajudes, aquesta proposta va ser notificada per mitjà de publicació en el Diari Oficial de la Comunitat Valenciana (núm. 7841) del dia 1 d'agost de 2016, es va posar de manifest l'expedient als interessats i se'ls va concedir un termini de 10 dies per a la presentació d'al·legacions.  
  
Cinqué. Vençut el termini establit en la referida proposta de resolució, s'han presentat diverses al·legacions, modificacions al projecte, desistiments de sol·licitud i notificacions els corresponents expedients dels quals no són objecte de la present resolució i limitant, per tant, els efectes d'aquesta a aquells expedients els sol·licitants dels quals no han presentat al·legacions.  
  
Sisé. En el document annex de l'esmentada proposta de Resolució de 12 de juliol de 2016, s'han advertit els següents errors materials: Expedient núm. S4C-583-16. Apartat «Número d'expedient», on diu SAC-583-16, ha de dir S4C-583-16; Expedient núm. IDA-887-16. Apartat «Import ajuda»: on diu 4.167,00, ha de dir 6.597,50.  
Les dites circumstàncies queden esmenades en l'annex de la present resolució.  
  
Als anteriors antecedents de fet resulten d'aplicació els següents  
  
  
Fonaments de dret  
Primer. La Resolució de 18 de febrer de 2016, del president de l'Agència Valenciana del Turisme, per la qual es convoquen les ajudes 2016 de l'Agència Valenciana del Turisme dirigides a les entitats locals de la Comunitat Valenciana, l'Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores, per a la convocatòria i concessió d'ajudes per l'Agència Valenciana del Turisme, la Llei 38/2003, de 17 de novembre, General de Subvencions, i el seu reglament, aprovat pel Reial Decret 887/2006, de 21 de juliol, i la resta de normativa d'aplicació.  
  
  
Segon. La competència per a dictar la present resolució l'exerceix el president de l'Agència Valenciana del Turisme d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
  
Tercer. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'estableix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-se les persones o altres circumstàncies que individualitzen els efectes de l'acte per a cada interessat.  
  
  
Quart. L'article 59, apartat 6, lletra b, en relació amb l'article 60, apartat 2, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat que els actes administratius siguen objecte de publicació, amb efectes de notificació, i així ve previst en l'article 9.3 de la Resolució de 18 de febrer de 2016, per la qual es convoquen les presents ajudes.  
  
Vistos els anteriors antecedents de fet i fonaments de dret, resolc:  
  
  
Primer  
Concedir subvenció als sol·licitants de les ajudes que es detallen en el document annex I de la present resolució, amb indicació de l'actuació a subvencionar i l'import de l'ajuda, corresponents al Programa 1 «Adequació i posada en valor turístic dels recursos», Programa 2 «Impuls al turisme sostenible», Programa 3 «Impuls a l'excel·lència turística», Programa 4 «Millora de la senyalització turística», Programa 5 «Impuls de la imatge de les destinacions turístiques» i Programa 6 «Adequació i millora de les instal·lacions de la xarxa Tourist Info», de la Resolució de 18 de febrer de 2016 per la qual es regeix la present convocatòria.  
  
L'efectivitat de les subvencions està subordinada al compliment de les condicions següents:  
a) La realització de l'activitat per a la qual es concedeix subvenció serà d'exclusiva responsabilitat del beneficiari. Així mateix seran a càrrec seu els mitjans humans i materials que necessiten per al seu compliment.  
b) Correspon al beneficiari sol·licitar els permisos, autoritzacions i llicències que corresponguen a la naturalesa del projecte a incentivar.  
c) El beneficiari comunicarà a l'Agència Valenciana del Turisme l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.  
d) El beneficiari situarà de forma visible el distintiu en què es fa constar que el projecte ha comptat amb la col·laboració de l'Agència Valenciana del Turisme, disponible en l'adreça d'internet:  
http://www.turisme.gva.es/opencms/opencms/turisme/es/contents/subvencion/distintivos.html  
e) Qualssevol altres condicions previstes en la Resolució de 18 de febrer de 2016, per la qual es convoquen les presents ajudes; en la Llei 38/2003, de 17 de novembre, General de Subvencions, entre elles les assenyalades en els articles 13 i 14; en l'Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme, així com en qualsevol altra disposició en vigor, aplicable a aquestes ajudes.  
f) La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en l'esmentada Resolució de 18 de febrer de 2016 i en la present resolució de concessió.  
g) La justificació de l'actuació s'efectuarà per mitjà de la presentació de la documentació que es detalla en l'article 12.2 de la Resolució de 18 de febrer de 2016, del president de l'Agència Valenciana del Turisme, per la qual es convoquen les presents ajudes.  
En el cas del Programa 3 «Impuls a l'excel·lència turística», s'aportarà a més la documentació exigida per a aquest programa en l'annex I de l'esmentada Resolució de 18 de febrer.  
h) El termini de presentació de la documentació justificativa finalitzarà el 30 de novembre de 2016, i l'actuació objecte d'ajuda haurà d'estar finalitzada en aqueixa data. Queden exceptuades aquelles sol·licituds acollides al Programa 5 de les quals l'actuació subvencionada se celebre després de la dita data, el termini de presentació de la documentació justificativa en aquest cas serà de 15 dies naturals a comptar des de la data de l'inici de l'actuació.  
Sense perjudici del que s'ha establit abans, en el cas de les sol·licituds l'actuació subvencionable de les quals tinga caràcter plurianual, el termini de justificació finalitzarà el 30 de novembre de 2016 per a les partides del projecte a executar en 2016 i el 15 de juny de 2017 per a les partides del projecte a executar en 2017.  
i) L'import a justificar coincidirà, com a mínim, amb la totalitat del cost subvencionable. En el cas que l'import del cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda a alliberar disminuirà en idèntica proporció, i donarà lloc a la pèrdua parcial del dret al cobrament de la subvenció.  
Sense perjudici del que s'ha exposat abans, en el cas d'aquelles sol·licituds l'import de l'ajuda a lliurar de les quals siga el màxim establit en la convocatòria per al programa que corresponga, hauran de justificar la totalitat del pressupost d'execució de l'actuació.  
j) En el cas que el cost subvencionable justificat de manera conforme siga inferior a l'import mínim establit en cada programa perquè l'actuació siga subvencionable, es produirà la perduda total del dret al cobrament de la subvenció concedida.  
k) L'alteració d'algunes de les característiques del projecte o activitat aprovats, l'incompliment de condicions i terminis establits en la resolució, la nul·la execució o execució parcial de la inversió, la falta o incompleta justificació de despeses efectivament realitzades i la concessió després de la presentació de la sol·licitud d'altres ajudes públiques o privades que en el seu conjunt excedisquen l'import del cost subvencionable de l'actuació, podran donar lloc a la pèrdua del dret al cobrament total o parcial de la subvenció concedida.  
  
Segon  
Publicar la present resolució en el Diari Oficial de la Comunitat Valenciana, amb efectes de notificació.  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació i, potestativament, podrà interposar-se un recurs de reposició davant del president de l'Agència Valenciana del Turisme, en el termini d'un mes, comptat des de l'endemà de la notificació, tot això de conformitat amb el que estableixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 26 d'agost de 2016.- El president de l'Agència Valenciana del Turisme: Francesc Colomer Sánchez.